Uf de folgende Bilder gseht mer, was de Chirurg gmacht hätt. Uf guet Dütsch gseit, hät er mir e neui Stirne boue, will ich ja schräg gwachse bin. Bi de rechte Gsichtshälfti hätt er de Knoche rund 1,5 cm müesse fürre schiebe und uf de linke  hätt er öppe de gliche Abstand nach hindere gschobe. Drumm han ich jetzt uf beide Siite es "schwarzes Loch". Kei Angscht, das wachst i de nächste Ziit (bis zumene Jahr wieder zue). Obwohl mini Eltere mega Schiss händ, dass mir bim umgheie öppis chönt passiere, seit de Chirurg, das segi keis Problem. Trotzdem, mini Eltere händ immer no Schiss. Uf de folgende CT gseht mer sehr guet, dass es jetzt au Hohlrüüm geh hät für mis Hirn zum wachse. Das wird vermuetli au no es Momentli duure, so öppe bis zu 3 Monät  chann das scho gah.